**Riikka Elsi Anneli Pakarinen** (ent. **Manner**, s. 24. elokuuta 1981 Varkaus) on keskustaa edustava poliitikko ja puolueen varapuheenjohtaja, Suomen Urheiluliiton puheenjohtaja huhtikuusta 2023 lähtien sekä Suomen startup-yhteisön toimitusjohtaja. Pakarinen on Espoon kaupunginvaltuutettu ja Länsi-Uudenmaan hyvinvointialueen valtuutettu. 

Pakarinen oli europarlamentaarikko kaudella 2009–2014 ja Suomen Keskustan varapuheenjohtaja 2012–2014. Pakarinen valittiin Keskustan varapuheenjohtajaksi jälleen syyskuussa 2020.

Tausta
------

Nuorena Pakarinen oli SM-tason yleisurheilija.

Pakarinen valmistelee väitöskirjaa EU:n puolustuspolitiikan tulevaisuudesta Lapin yliopistossa. Koulutukseltaan Pakarinen on yhteiskuntatieteiden maisteri Lapin yliopistosta ja kauppatieteiden maisteri Joensuun yliopistosta.

Ura ja poliittinen toiminta
---------------------------

Pakarinen on työskennellyt Eero Reijosen eduskunta-avustajana vuosina 2007–2008 sekä ulkomaankauppa- ja kehitysministeri Paavo Väyrysen lehdistöavustajana Euroopan parlamenttiin vuosina 2008–2009.

Pakarinen on toiminut opintojensa ohella matkaoppaana Lapissa ja myyjänä Hesburgerissa. Opintojen aikaisista työsuhteista pisimmät olivat Stora Ensolla markkinointitehtävissä. 

Pakarinen toimi Varkauden kaupunginvaltuutettuna vuosina 2004−2009. Pakarinen oli ehdolla vuoden 2007 eduskuntavaaleissa, ja vuoden 2009 europarlamenttivaaleissa hänet valittiin Euroopan parlamenttiin keskustan listalta.

Europarlamentissa Pakarinen kuului Euroopan liberaalidemokraattien liiton ryhmään. Hän oli jäsen aluekehitysvaliokunnassa ja EU:n ja Venäjän parlamentaarisessa yhteistyövaliokunnassa ja varajäsen ympäristön, kansanterveyden ja elintarvikkeiden turvallisuuden valiokunnassa, maatalouden ja maaseudun kehittämisen valiokunnassa sekä AKT:n ja EU:n yhteisessä parlamentaarisessa edustajakokouksessa. Pakarinen puhuu suomea, ruotsia, englantia, portugalia, espanjaa, saksaa ja vähän ranskaa.

Keskustan puoluekokouksessa kesällä 2012 Pakarinen valittiin yhdeksi puolueen kolmesta varapuheenjohtajasta. Hän ei ollut ehdolla puoluejohtoon ja europarlamenttiin enää vuonna 2014.

Vuodet 2015-2017 Pakarinen työskenteli Metsäteollisuus ry:n johtoryhmässä ja edunvalvontapäällikkönä.

Pääministeri Juha Sipilä kutsui Pakarisen esikuntaansa ja EU-asioiden neuvonantajakseen vuoden 2017 tammikuussa.

Vuoden 2017 kuntavaaleissa Pakarinen äänestettiin ensimmäisen kerran Espoon kaupunginvaltuustoon ja vuoden 2022 aluevaaleissa Länsi-Uudenmaan hyvinvointialueen valtuutetuksi. 

Panimo- ja vivoitusjuomateollisuuden toimitusjohtajaksi Pakarinen nimitettiin vuonna 2019.

Pakarinen valittiin tammikuussa 2020 Suomen Urheiluliiton varapuheenjohtajaksi ja puheenjohtajaksi huhtikuussa 2023. Hän on tässä tehtävässä ensimmäinen nainen.

Valtiovarainministeri Matti Vanhasen EU-erityisavustajana Pakarinen työskenteli 2020-2021.

Syyskuussa 2020 Oulussa järjestetyssä Keskustan puoluekokouksessa Pakarinen valittiin toisen kerran Keskustan varapuheenjohtajaksi.

Lokakuussa 2021 Pakarinen oli perustamassa Suomen startup-yhteisö -nimistä yhdistystä. Hän toimii yhdistyksen toimitusjohtajana.

Yleisurheilija
--------------

Nuorena Pakarinen oli SM-tason yleisurheilija. Hänen seuransa oli Varkauden Kenttä-Veikot ja valmentaja Kari Kuvaja.

Pakarinen edusti Suomen tyttöjä Suomi–Ruotsi-maaottelussa vuonna 1999 ja sijoittui 2 000 metrin esteissä neljänneksi. Kalevan kisoissa hänen paras sijoituksensa on kuudes 3 000 metrin esteissä vuonna 2006. Joukkuekilpailujen paras tulos on 4×800 metrin viides sija viestijuoksun SM-kilpailuissa Lahdessa 2005. Nuorten SM-kisoista hänellä on kaksi pronssia, molemmat 2 000 metrin esteistä vuosilta 1998 (alle 23-vuotiaat) ja 2000 (alle 20-vuotiaat).

Yksityiselämä
-------------

Pakarinen oli vuoteen 2012 naimisissa Ville Mannerin kanssa.
Pakarisella on kaksi kouluikäistä poikaa. Ensimmäisen isä on Pakarisen entinen aviomies Ville Manner ja toisen Eemeli Mäkinen.

Lähteet
-------

* Riikka Pakarinen Tilastopaja (vaatii kirjautumisen, maksullinen palvelu).

### Viitteet

1. ↑  Puoluerekisteriin merkityt puolueet ja niiden nimenkirjoittajat (PDF)  1.3.2021. Oikeusministeriö. Viitattu 10.11.2022.
2. ↑  Nämä olivat Suomen uuden yleisurheilupomon ensimmäiset teesit – jääkiekostako helpotusta isoon haasteeseen? "Siinä on paikka" *Yle Urheilu*.  17.4.2023. Viitattu 17.4.2023.
3. ↑  Tuntematon Riikka Manner imuroi itäsuomalaisten äänet *kerttuverkko.fi*.  08.06.2009.  Arkistoitu 21.5.2013.
4. ↑  Riikka Manner Itä-Suomen viljelijöiden kärkiehdokas *Itä-Savo*.  Arkistoitu 25.2.2012.
5. ↑  He tulivat valituiksi europarlamenttiin *MTV3*.  07.06.2009.  Arkistoitu 21.2.2012.
6. ↑  Uusivaara, Terhi: Keskustan varapuheenjohtajiksi Saarikko, Manner ja Rehula *Yle Uutiset*.  9.6.2012. Viitattu 21.5.2013.
7. ↑  Laakso, Ville: Keskustan varapuheenjohtajiksi Rehula, Saarikko ja Vehviläinen *Yle Uutiset*.  14.6.2014. Viitattu 14.6.2014.
8. ↑  Pohjala, Pauliina: Riikka Manner ei lähde eurovaaleihin *Suomenmaa*.  22.2.2013. Viitattu 16.6.2014.
9. ↑  Ojanperä, Sini: Riikka Pakarinen jättää politiikan ja siirtyy Metsäteollisuudelle *Yle Uutiset*.  18.12.2014. Viitattu 21.11.2015.
10. ↑  Riikka Pakarinen pääministerin EU-asioiden erityisavustajaksi - *Valtioneuvoston kanslia*. Viitattu 26.8.2020.
11. ↑  Matti Konttinen: Pääministeri Sipilän erityisavustaja Riikka Pakarinen siirtyy Panimoliiton toimitusjohtajaksi Yle Uutiset.
12. ↑  Sami Itani jättää SUL:n puheenjohtajuuden – SUL jatkaa vpj. Riikka Pakarisen johdolla *Yleisurheilu.fi*.  9.12.2022. Viitattu 11.12.2022.
13. ↑  Nimitykset | Riikka Pakarinen nousee Matti Vanhasen EU-erityisavustajaksi *Helsingin Sanomat*.  9.7.2020. Viitattu 26.8.2020.
14. ↑  Lehtonen, Marko-Oskari: Keskustan puheenjohtajaksi valittu Annika Saarikko: "Katri, oveni on sinulle aina auki" *www.iltalehti.fi*.  05.09.2020.
15. ↑  Juha-Pekka Raeste: Ulkomaisten osaajien lasten pääsy kouluun helpottuu.  *Helsingin Sanomat*, 13.2.2022, s. B 15. Helsinki:  Sanoma Oyj. Artikkelin verkkoversio. Viitattu 13.2.2022.
16. ↑  Tilastopaja
17. ↑  STT-MTV3: Euroedustaja Riikka Manner otti tyttönimensä takaisin *mtvuutiset.fi*.  22.5.2013. MTV Uutiset. Viitattu 10.1.2023.
18. ↑  Janne Niiranen: Europarlamentaarikolle poikavauva – "Olemme onnesta soikeana" *Savon Sanomat*.  1.7.2013. Viitattu 10.1.2023.

Aiheesta muualla
----------------

Wikisitaateissa on kokoelma sitaatteja aiheesta ***Riikka Pakarinen***. 

* Riikka Pakarinen Euroopan parlamentti.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Euroopan unioni Suomi Suomalaiset Euroopan parlamentin jäsenet (2009–2014) |
| --- |
|  |
| EPP | 
* Itälä (2009–2012)
* Essayah
* Korhola
* Pietikäinen
* Sarvamaa (2012–2014)

 |
|  |
| ALDE | 
* Haglund (2009–2012)
* Jäätteenmäki
* Pakarinen
* Takkula
* Torvalds (2012-2014)

 |
|  |
| S&D | 
* Jaakonsaari
* Repo

 |
|  |
| G-EFA | 
* Cronberg (2011–2014)
* Hassi
* Hautala (2009–2011)

 |
|  |
| EFD | 
* Soini (2009–2011)
* Terho (2011–2014)

 |

 |